钦定古今图书集成/方舆汇编/边裔典/第043卷 > 北魏
## 钦定古今图书集成/方舆汇编/边裔典/第043卷 > 北魏

### 太武帝太延元年五月遣使者二十辈使西域

按《魏书太武帝本纪》云云，　按《西域传》，《夏书》称“西戎
即序”，班固云：“就而序之”，非盛威武致其贡物也。汉氏
开西域三十六国，后分立五十五王，置校尉都护以
抚纳之。王莽篡位，西域遂绝。至于后汉，班超所通者
五十馀国，西至西海，东西万里，皆来朝贡，复置都护
校尉以相统摄。其后或绝或通，汉朝以为劳敝中国，
其官时置时废。暨魏、晋之后，互相吞灭，不可复详记
焉。太祖初经营中原，未暇及于四表，既而西戎之贡
不至，有司奏依汉氏故事，请通西域，可以震威德于
荒外，又可致奇货于天府。太祖曰：“汉氏不保境安人，
乃远开西域，使海内虚耗，何利之有？今若通之，前弊
复加百姓矣。”遂不从。历太宗世，竟不招纳。太延中，魏
德益以远闻西域、龟兹、疏勒、乌孙、悦般、渴槃陁、鄯善、
焉耆、车师、粟特诸国王始遣使来献。世祖以西域，汉
世虽通，有求则卑辞而来，无欲则骄慢王命，此其自
知绝远，大兵不可至故也。若报使往来，终无所益，欲
不遣使。有司奏：“九国不惮遐崄，远贡方物，当与其进，
安可豫抑后来。”乃从之。于是始遣行人王恩生、许纲
等西使。恩生出流沙，为蠕蠕所执，竟不果达。又遣散
骑侍郎董琬、高明等多赍锦帛，出鄯善招抚九国，厚
赐之。初，琬等受诏，便道之国，可往赴之。琬过九国，北
行至乌孙国，其王得朝廷所赐，拜受甚悦，谓琬曰：“传
闻破洛那者舌皆思魏德，欲称臣致贡，但患其路无
由耳。今使君等既到此，可往二国，副其慕仰之诚。”琬
于是自向《破洛那》，遣明使者舌《乌孙》王为发导，译达
二国。琬等宣诏慰赐之。已而琬明东还乌孙、破洛那
之属遣使与琬俱来贡献者十有六国。自后相继而来，不间于岁，国使亦数十辈矣。初，世祖每遣使西域，
常诏河西王《沮渠牧犍》令护送至姑臧。牧犍恒发使
导路，出于流沙。后使者自西域还至武威，牧犍左右
谓使者曰：“‘我君承蠕蠕吴提妄说，云去岁魏天子自
来伐我，士马疫死，大败而还，我擒其长弟乐平王丕’。
我君大喜，宣言国中。又闻吴提遣使告西域诸国，称
魏已削弱，今天下唯我为强，若更有魏使，勿复恭奉，
西域诸国，亦有贰者。牧犍事”主，稍以慢惰。使还，具以
状闻，世祖遂议讨牧犍。凉州既平，鄯善国以为“唇亡
齿寒，自然之道也。今武威为魏所灭，次及我也。若通
其使人，知我国事，取亡必近。不如绝之，可以支久。”乃
断塞行路，西域贡献，历年不入。后平鄯善，行人复通。
始琬等使还京师，具言凡所经见及传闻傍国，云西
域自汉武时五十馀国，后稍相并，至太延中为十六
国，分其地为四域：“自葱岭以东、流沙以西，为一域；葱
岭以西，海曲以东，为一域；者舌以南、月氏以北，为一
域；两海之间，水泽以南，为一域。”内诸小渠长盖以百
数。其出《西域》，本有二道，后更为四出。自玉门渡流沙，
西行二千里至鄯善，为一道；自玉门渡流沙，北行“一
千二百里至车师，为一道；从莎车西行百里至葱岭，
葱岭西一千三百里至伽倍，为一道；自莎车西南五
百里，葱岭西南一千三百里至波路”，为一道焉。自琬
所不传而更有朝贡者，纪其名，不能具国俗也。其与
前使所异者，录之。

太延二年八月遣使六辈使西域。

按：《魏书太武帝本纪》云云。

### 太平真君五年三月遣使者四辈使西域

按：《魏书太武帝本纪》云云。

### 孝明帝熙平元年诏遣沙门惠生使西域采诸经纬按魏书孝明帝本纪不载 按释老志云云